text: Skolelukninger pludselig med i valgkamp
  15 november 2013 kl. 14.48
  Efter valget skal politikerne beslutte, hvilke skoler der skal lukkes i Kolding kommune. Men nu er politikerne begyndt at love guld og grønne skove.
  Der er gået valgflæsk i skolelukningerne i Kolding. Partierne freder skoler på kryds og tværs uden at skele til, at beslutningsgrundlaget først nu er lavet færdigt. 
  Uværdigt, usagligt og kujonagtigt lyder anklagerne fra skoler, borgere og politikere.
  Skoleforvaltningen har lækket, at mindst en af fem bliver lukket. Det drejer sig om
  - Dronning Dorothea Skolen
  - Ødis Skole
  - Sjølund-Hejls Skole
  - Sdr. Stenderup Skole
  - Eltang Skole
  Socialdemokraterne har fredet Ødis.
  Dansk Folkeparti holder hånden over Sjølund-Hejls og Sdr. Stenderup. 
  Og senest er borgerne i Eltang vågnet op til en folder fra Venstre, der garanterer deres skoles overlevelse. 
  Tilbage står Dronning Dorothea skolen uden politiske venner.
  